Document ID: /roh_data/filtered/Billingualer_Corpus_interleaved-de-rm.jsonl.gz/29

This is a text translated from German to Rumantsch Grischun.
EDV-Pionier Sergio Crosina tritt in den Ruhestand

Sergio Crosina, Vorsteher des Amtes für Informatik des Kantons Graubünden, tritt am 28. Februar 1998 in den wohlverdienten Ruhestand. Über 27 Jahre hat er die Geschicke des Amtes mit viel Umsicht und persönlichem Einsatz geleitet. Als Mann der ersten Stunde begleitete er die Einführung der EDV in der kantonalen Verwaltung von den Anfängen an. Während seiner ganzen Amtszeit hat er sich stets dafür eingesetzt, die EDV in der kantonalen Verwaltung in finanziell vertretbarem Rahmen auszubauen und gleichzeitig technisch sinnvoll an die rasante Entwicklung anzupassen.

In Zürich geboren und aufgewachsen absolvierte er nach der Matura zunächst eine KV-Lehre und arbeitete einige Zeit bei einer Bank. In der Folge nahm er als Werkstudent ein Ökonomiestudium an der Universität Zürich auf, das er 1961 mit dem Lizentiat abschloss. Nachdem er erneut im Bankensektor tätig gewesen war, wurde er Assistent bei Professor Küenzi in Zürich. In dieser Zeit verfasste er eine Dissertation über ökonomische Simulationsmodelle. Auf Anfrage des Kantons Graubünden wechselte Sergio Crosina alsdann nach Chur. Dort hatte der Grosse Rat 1969 die Organisationsstelle für Datenverarbeitung (OfD) neu geschaffen. Bereits im August 1970 wurde er zum Leiter der OfD gewählt und vom Kanton fest angestellt. Er führte die OfD von den kleinsten Anfängen bis zum heutigen Amt für Informatik mit den Bereichen Rechenzentrum und Telekommunikation, Anwendungsentwicklung und Dezentrale Unterstützung und mehr als 20 Mitarbeitenden.

Zunächst auf die Nutzung des Rechners der Graubündner Kantonalbank angewiesen, verfügte Sergio Crosina mit seinem Amt erst ab 1978 über einen eigenen Host. Als einen Meilenstein bezeichnet Sergio Crosina in diesem Zusammenhang die Gründung eines gemeinsamen Rechenzentrums mit der Ausgleichskasse, die in jene Zeit fiel. Die Zusammenarbeit hält noch heute an.

1985 erreichte die PC-Welle den Kanton. Fortan lautete die Devise: "Dezentralisierung der EDV". In den letzten Jahren ist die Vernetzung des Kantons vorangetrieben worden und unter der Verantwortung von Sergio Crosina konnte in der kantonalen Verwaltung die elektrische Post (E-Mail) und - zumindest punktuell - das Internet eingeführt werden.

Wer sich die ungeheure Entwicklung der letzten 30 Jahre im EDV-Bereich vor Augen hält, kann erahnen, welchen Arbeitsumfang Sergio Crosina für den Kanton bewältigt hat. Dafür gebührt ihm Dank. Seine Leistungen würde Sergio Crosina jedoch nie selbst zur Sprache bringen. Er ist kein Mann der grossen Auftritte und lauten Töne, im Gegenteil. Er streicht eher die Leistungen anderer hervor, als sich selbst in den Vordergrund zu stellen. Wer Sergio Crosina kennt, weiss jedoch, dass er stets gründlich und beharrlich an der Realisierung seiner Aufgaben gearbeitet hat. Dabei blieb er immer liebenswürdig und höflich. Seine Mitarbeiter haben ihn mehr als nur geschätzt.

Auf positive Erlebnisse angesprochen, nennt er spontan die guten Beziehungen zu den Dienststellen und das positive Klima innerhalb des Amtes. Insbesondere letzteres wird durch die tiefe Fluktuationsrate eindrücklich bestätigt.

In der Karriere von Sergio Crosina gab es aber auch Schattenseiten, von denen er jedem erzählt, der danach fragt. Anfang der 90er Jahre vermutete die Presse ein "Computer-Chaos in der kantonalen Verwaltung" und Vorstösse im Grossen Rat führten zu einer umfangreichen Untersuchung durch einen externen Experten. Die Expertise entlastete aber schliesslich den Amtsvorsteher vollständig und attestierte ihm einen sorgsamen und sinnvollen Einsatz der Mittel und ein angemessenes Vorgehen bei der Planung und Beschaffung.

Ende 1997 hat Sergio Crosina seinem Nachfolger, Hans Ruedi Graf, ein eingespieltes und gut funktionierendes Amt übergeben.

Dr. Sergio Crosina kann auf ein interessantes und erfülltes Berufsleben zurückblicken. Es ist ihm von Herzen zu wünschen, dass er den dritten Lebensabschnitt zusammen mit seiner Gattin in vollen Zügen geniessen wird. Nach seinen eigenen Angaben will er u.a. diverse Reisen unternehmen und Vorlesungen an der Universität Zürich besuchen.

Gremium: Regierungsrat Dr. Aluis Maissen

Data: 26-02-1998

Quelle: dt Standeskanzlei Graubünden

Il pionier da la EED Sergio Crosina va en pensiun

Sergio Crosina, schef da l'uffizi d'informatica dal chantun Grischun, va ils 28 da favrer 1998 en la pensiun meritada. Passa 27 ha el manà il destin da l'uffizi cun grond quità ed engaschi persunal. Sco um da l'emprim'ura ha el accumpagnà l'introducziun da la EED en l'administraziun chantunala da l'entschatta ennà. Durant si'entira perioda d'uffizi è el s'engaschà per amplifitgar la EED en l'administraziun chantunala en in rom finanzial acceptabel ed il medem temp per l'adattar a moda raschunaivla al svilup tecnic rasant.

Naschì e creschì si a Turitg ha el absolvì suenter la matura l'emprim in emprendissadi commerzial ed ha lavurà in temp sin ina banca. Alur ha el entschavì sco student lavurer in studi d'economia a l'universitad da Turitg. Quel studi ha el terminà 1961 cun il licenziat. Suenter ch'el ha puspè lavurà sin il sectur da banca è el daventà assistent tar professer Küenzi a Turitg. Il medem temp ha el redigì ina dissertaziun davart models economics da simulaziun. Sin proposta dal chantun Grischun ha Sergio Crosina alur midà a Cuira. Là aveva il cussegl grond creà 1969 da nov il post d'organisaziun per l'elavuraziun da datas (PpE). Gia l'avust 1970 è Crosina vegnì elegì sco manader dal PpE ed engaschà fix dal chantun. El ha manà il PpE da l'emprima entschatta fin a l'uffizi actual d'informatica cun ils secturs center da calculaziun e telecommunicaziun, svilup d'applicaziun e sustegn decentral e cun passa 20 collavuraturas e collavuraturs.

Dependent l'emprim da l'adiever dal calculatur da la banca chantunala grischuna, han Sergio Crosina e ses uffizi disponì pir dapi 1978 d'in agen host. Sco term impurtant designa Sergio Crosina en quest connex la fundaziun d'in center cuminaivel da calculaziun cun la cassa da cumpensaziun, ch'ha gì lieu durant quel temp. La collavuraziun dura anc oz.

1985 han ils PCs cuntanschì il chantun. Dapi alur hai gì num: "Decentralisaziun da la EED". Durant ils davos onns han ins cuntinuà d'extender la rait chantunala e sut la responsabladad da Sergio Crosina han ins pudì introducir la posta electronica (E-mail) ed - almain punctualmain - l'internet en l'administraziun chantunala.

Tgi ch'ha preschent l'immens svilup dals davos 30 onns sin il sectur da la EED, po s'imaginar, tge lavur che Sergio Crosina ha prestà per il chantun. El merita in bun engraziament per quella. Sias prestaziuns na menziunass Sergio Crosina dentant mai sez. El n'è betg in um da gronda cumparsa e da gronds pleds, il cuntrari. El accentuescha plitost las prestaziuns dals auters che da metter sasez en il center. Tgi ch'enconuscha Sergio Crosina sa dentant ch'el ha adina lavurà conscienziusamain e perseverantamain per realisar sias incumbensas. Latiers è el stà adina amiaivel e curtaschaivel. Sias collavuraturas e ses collavuraturs han dapli sco be apprezià el.

Dumandà suenter sias experientschas positivas numna el spontanamain las bunas relaziuns cun las partiziuns da servetsch ed il bun clima a l'intern da l'uffizi. Spezialmain il davos vegn confermà impressiunantamain da la pitschna rata da fluctuaziun.

Durant la carriera da Sergio Crosina hai dentant er dà varts negativas, da las qualas el quinta a mintgin che las vul savair. L'entschatta dals onns 90 ha la pressa supponì in "caos da computer aifer l'administraziun chantunala" ed intervenziuns en il cussegl grond han chaschunà ina vasta examinaziun tras in expert d'ordaifer. L'expertisa ha dentant dà cumplettamain distgargia al schef d'uffizi ed ha schizunt attestà in'utilisaziun spargnusa e raschunaivla dals meds ed ina procedura adequata en connex cun la planisaziun e l'acquisiziun.

La fin 1997 ha Sergio Crosina surdà a ses successur, Hans Ruedi Graf, in uffizi che funcziuna bain.

Dr. Sergio Crosina po sa regordar d'ina vita professiunala interessanta ed ademplida. Igl è da giavischar ad el da cor ch'el vegnia a gudair plainamain la terza part da sia vita ensemen cun sia consorta. Tenor sias atgnas indicaziuns vul el tranter auter far divers viadis e frequentar prelecziuns a l'universitad da Turitg.

Funtauna: rg Cusseglier guvernativ dr. Aluis Maissen

Data: 03-03-1998